stanford-oval/wikipedia huggingface dataset:
RN Giuseppe Garibaldi (1936)
Valmistus

Alus tilattiin Triestestä Cantieri Riuniti dell'Adriaticolta, missä köli laskettiin 28. joulukuuta 1933. Alus laskettiin vesille 21. huhtikuuta 1936 ja valmistui 1. joulukuuta 1937.
Palvelus

Palvelukseen otettaessa alus muodosti sisaralukensa kanssa 1. laivueen 8. viirikön. Vuodesta 1938 alus osallistui viirikkönsä mukana Espanjan sisällissodan tapahtumiin. Se kuljetti 7. huhtikuuta 1939 joukkoja Durazzoon miehitettäessä Albaniaa.
Italian julistettua 10. kesäkuuta 1940 sodan Ranskalle ja Britannialle alus osallistui ensimmäisiin sotatoimiinsa 12.–14. kesäkuuta ja heinäkuussa Calabrian taisteluun. Syyskuussa se yritti estää Britannian kuninkaallisen laivaston operaatio Hatsin alusten pääsyn Aleksandriasta Maltalle. Joulukuusta alkaen Giuseppe Garibaldi oli viirikkönsä mukana Adrianmerellä suojaamassa saattueita hyökättäessä Kreikkaan. Alus osallistui myös maavoimien taisteluiden tukemiseen tulittamalla mantereen kohteita kuten esimerkiksi 4. maaliskuuta 1941 Pikerasia, josta alus määrättiin palaamaan brittiläisen lentokoneen rynnäkön jälkeen.
Alus lähti 26. maaliskuuta viirikkönsä mukana suojaamaan Kreetalle matkaavia taistelulaivoja. Viirikkö matkasi aina Kreetan itäkärjen tasalle ennen paluutaan ja taistelulaiva Vittorio Veneton kohtaamista Navarinon edustalla. Operaatio johti Matapanin taisteluun, jossa 1. viirikön risteilijät tuhoutuivat. Saman aikaisesti kuitenkin 8. viirikkö oli jo matkalla Brindisiin.
Toukokuussa alus suojasi Pohjois-Afrikkaan matkanneita saattueita. Alus lähti 23.–24. heinäkuuta merelle torjuakseen liittoutuneiden operaatio Substancen saattueiden pääsyn Maltalle. Se lähti 27. heinäkuuta Palermosta Montecuccolin sekä hävittäjien kanssa suojatakseen Libyaan matkannutta saattuetta. Seuraavana päivänä alukseen osui Marettimon edustalla Britannian kuninkaallisen laivaston sukellusveneen HMS Upholderin laukaisema torpedo. Aluksen keula vaurioitui pahoin ja siihen pääsi 700 tonnia vettä, mutta se pääsi kuitenkin omin avuin Palermoon. Se siirrettiin Napoliin telakalle korjattavaksi, mikä vei neljä kuukautta.
Alus palasi palvelukseen marraskuussa, jolloin se lähti sisaraluksensa kanssa merelle suojatakseen saattuetta. Saattueen jouduttua ilmahyökkäykseen Giuseppe Garibaldi selvisi vaurioitta. Aluksen saattueiden suojaustehtävät jatkuivat vuoden 1942. Alus siirrettiin vuoden 1942 alussa liittoutuneiden ilmahyökkäysten vuoksi Tarantosta Messinaan, josta se siirrettiin edelleen heinäkuussa Navarinoon. Marraskuussa alus siirtyi viirikön mukana takaisin Tarantoon.
Liittoutuneiden noustua maihin Sisiliassa Giuseppe Garibaldi lähti 6. elokuuta Genovasta Duca d'Aostan sekä hävittäjäsuojan kanssa iskeäkseen Palermon alueelle, mutta La Spezian edustalla sukellusvene HMS Simoom hyökkäsi alusten kimppuun upottaen hävittäjä RN Vincenzo Giobertiin. Hyökkäys keskeytettiin osaston paljastuttua.
Syyskuussa 1943 alus antautui liittoutuneille Maltalla, josta se siirrettiin 7. maaliskuuta 1944 edelleen keskiselle Atlantille. Aluksen saapui 18. maaliskuuta uuteen tukikohtaansa Freetowniin, josta käsin sen piti etsiä Saksan laivaston saarronmurtajia. Alus kuitenkin lähti paluumatkalle jo 25. maaliskuuta Duca d'Aostan kanssa. Sodan lopun alus oli toisarvoisissa tehtävissä.
Sodan jälkeen alus muutettiin ohjusristeilijäksi. Se poistettiin palveluksesta tammikuussa 1972.
Aiheesta muualla

Kuvia tai muita tiedostoja aiheesta RN Giuseppe Garibaldi (1936) Wikimedia Commonsissa
Duca degli Abruzzi -luokan risteilijät
Giuseppe Garibaldi ohjusristeilijäksi muutettuna vuonna 1962.
Rakkaus on murhaa

| Rakkaus on murhaa Anssi Kela |
| --- | --- | --- |

Studioalbumin tiedot
 Tuottaja(t): Anssi Kela Jukka Immonen
 Tyylilaji: pop, rock
 Kesto: 42.24
 Levy-yhtiö: SonyBMG
Listasijoitukset
  Suomen virallinen lista: 4.
Anssi Kelan muut julkaisut
| Suuria kuvioita 2003 | Rakkaus on murhaa 2005 | Aukio 2009 |
Rakkaus on murhaa on Anssi Kelan vuonna 2005 julkaisema kolmas sooloalbumi. Levyltä julkaistiin neljä singleä, ensimmäisenä ”Karhusaari”.
Albumi nousi Suomen virallisen listan sijalle 4.
Kappaleet

Joki – 4.57 (säv. ja san. Anssi Kela)
Jennifer Aniston – 4.56 (säv. ja san. Anssi Kela)
Huoneessa – 3.49 (säv. ja san. Anssi Kela)
Karhusaari – 3.32 (säv. ja san. Anssi Kela)
Rock-unelma – 5.31 (säv. ja san. Anssi Kela)
Kaveria ei jätetä – 3.15 (säv. ja san. Anssi Kela)
Rakkaus on murhaa – 4.21 (säv. ja san. Anssi Kela)
Älä mene pois – 3.23 (säv. ja san. Anssi Kela)
Hakaniemen harmaa mies – 4.51 (säv. ja san. Anssi Kela)
Insomnia – 3.55 (säv. ja san. Anssi Kela)
Singlet

”Karhusaari” (kesäkuu 2005, promo)
”Jennifer Aniston” (syyskuu 2005)
”Älä mene pois” (joulukuu 2005, promo)
”Rakkaus on murhaa” (helmikuu 2006, promo)
Arvostelut

Nyt.fi:
Ritarien kapina (1522–1523)

Ritarien kapina (tunnetaan myös esimerkiksi valtakunnanritarien kapinana) oli vuosina 1522–1523 tapahtunut kapina Pyhän saksalais-roomalaisen keisarikunnan alueella. Se sai vaikutteitaan uskonpuhdistuksesta, ja kapinaan osallistuikin joukko protestantteja ja humanisteja. Vaikka kapina jäikin lyhytaikaiseksi, oli se myöhemmin taustalla talonpoikaissodalle 1524–1525.
Ravintola Os

Ravintola Os oli kuopiolainen pieni ranskalais-pohjoismaista ruokaa tarjoava ruokaravintola. Nimi Os juontaa juurensa ranskan kielen luuta tarkoittavaan sanaan. Kauppalehti Optio valitsi Ravintola Osin Suomen kuudenneksi parhaaksi ravintolaksi marraskuussa 2008, parhaana pääkaupunkiseudun ulkopuolella. Ravintola sijaitsi Kuopion keskustassa, aluksi Ajurinkadulla ja myöhemmin kauppakeskus IsoCeessä.
Ravintolan perustivat syyskuussa 2005 kokki Mikko Rosendahl ja hänen yrittäjäkumppaninsa ja puolisonsa, kylmäkkö Pauliina Rosendahl. Mikko Rosendahl on aiemmin toiminut Helsingissä kokkina muun muassa Ravintola Kuussa, Careliassa, Palacessa ja Ravintola Lehtovaarassa.
2. marraskuuta 2010 Mikko Rosendahl aloitti MTV3:n Huomenta Suomen Makuja-osion tv-kokkina. Hänet nähtiin ruudussa 1–2 kertaa viikossa.
Ravintola Os lopetti toimintansa ja hakeutui konkurssiin syksyllä 2015. Ravintolan vaikeuksien taustalla kerrottiin olevan liiketilan ongelmat. Rosendahlit perustivat kaupunkiin 2010-luvun vaihteessa myös pihviravintola Hiilen ja italialaisen Guston, jotka olivat lyhytaikaisempia ja ne myytiin.
Aiheesta muualla

Ravintola Osin verkkosivut
Qala-e Jangin taistelu

Qala-e Jangin taistelu oli Afganistanin sodan aikainen Talibanin ja al-Qaidan vangiksi otettujen jäsenten 25. marraskuuta 2001 alkanut kapina Qala-e Jangin vankilalla. Yhdysvaltojen ja Yhdistyneen kuningaskunnan erikoisjoukkojen ja ilmavoimien tukemien Pohjoisen liiton taistelijoiden onnistui lopulta vallata vankila takaisin viimeisten kapinallisten antautuessa 1. joulukuuta.
Tausta

Qala-e Jangin vankila on vana 1800-luvun linnoitus Mazar-e Šarifin kaupungin länsipuolella Afganistanin pohjoisosassa. Linnoitus oli Talibania vastaan taistelleen Pohjoisen liiton komentaja Abd al-Rašid Dostumin päämaja. Yhdysvaltojen johtaman liittouman hyökättyä Afganistaniin vuonna 2001 linnoitukseen päätyi vankeina satoja Mazar-e Šarifin taistelun jälkeen vangeiksi jääneitä Talibanin ja al-Qaidan taistelijoita.
24. marraskuuta 2001 suuri joukko Talibanin taistelijoita oli antautunut Dostumin joukoille Konduzin kaupungissa. Dostum oli tarjonnut antautumisehdot, joiden mukaan afganistanilaiset taistelijat pääsisivät vapaaksi, mutta heidän joukossaan olleet noin 300 ulkomaalaista taistelijaa tuli luovuttaa vangeiksi. Ulkomaalaisille taistelijoille ei oltu kerrottu sopimuksesta etukäteen, vaan he olivat antautuneet muiden mukana luullen pääsevänsä vapaiksi. Vapaaksi pääsyn sijaan heidät kyyditettiin Qala-e Jangin vankilaan. Monet vangiksi otetuista olettivat nyt joutuvansa kidutetuksi ja surmatuksi. Osa oli myös onnistunut salakuljettamaan mukanaan aseita vankilaan. Vangit surmasivat salakuljetetuilla käsikranaateilla kaksi Pohjoisen liiton upseeria. Tästä raivostuneet vartijat sulloivat vankeja vanhempien Taliban-vankien sekaan ilman ruokaa ja vettä täysiin selleihin.
Taistelu

Qala-e Jangin taistelu alkoi aamulla 25. marraskuuta 2001. Taistelun alun yksityiskohdat eivät ole täysin selviä. Aamulla vankeja oli siirretty vankilarakennuksesta ulos ja heidät oli pantu istumaan ulkona. Paikalla olleet muutamat vartijat alkoivat sitoa vankeja ja kuljettamaan heitä pienissä ryhmissä Yhdysvaltain keskustiedustelupalvelun eli CIA:n kahden agentin Johnny "Mike" Spannin ja Dave Tysonin haastateltaviksi. CIA halusi kerätä tietoa al-Qaidasta ja etenkin Osama bin Ladenin mahdollisesta oleskelupaikasta. Tilanteen edetessä osa vangeista otti esiin piilotettuja aseita ja vartijat lyötiin ylivoimalla. Vankilaa vyöryttävät vangit surmasivat Spannin, josta tuli Afganistanin sodan ensimmäinen kaatunut yhdysvaltalainen. Tyson pääsi pakenemaan.
Vangit olivat saaneet lisää aseita vartijoilta ja vankilassa puhkesi ankara tulitaistelu. Vielä selleissään olleita vankeja vapautettiin. Jossakin vaiheessa vankien onnistui vallata vankilan asevarasto, jolta he saivat esimerkiksi sinkoja ja kiväärejä. Tällä välin Pohjoisen liiton taistelijat kokosivat joukkonsa ja aloittivat oman vastahyökkäyksensä. Heitä tuki vankilalle saapuneet kaksi Pohjoisen liiton panssarivaunua. CIA:n agentti Tyson oli loukussa vankilan osassa erään saksalaisen kuvausryhmän kuvaajien kanssa. Hän sai pyydettyä apua Yhdysvaltain lähetystöltä Taškentissa. Paikalle lähetettiin brittiläisiä ja yhdysvaltalaisia erikoisjoukkoja nopean toiminnan joukoista. Erikoisjoukot osallistuivat taisteluun ja ohjasivat F-18 Hornet -lentokoneesta tehtyä ilmaiskua vankilan asevarastoon. Ilmaisku ei osunut, mutta monet kapinoivat vangit suojautuivat vankilan tallin kellariin. Tyson ja kuvausryhmä pakenivat samaan aikaan vankilan muurin yli. Tästä tietämättömät erikoisjoukot iskivät vankilaan pelastaakseen Tysonin, joka oli jo kadonnut paikalta.
Vangit tekivät vastarintaa vielä useiden päivien ajan huolimatta Pohjoisen liiton panssarivaunujen ja kranaatinheitinten tulesta. Yhdysvaltojen ilmavoimien tekemä isku osui omiin liittolaisiin surmaten tai haavoittaen useita. Myöhemmin taistelua tuki kuitenkin vielä ilmavoimien Lockheed AC-130 -tulitukikone. Lopulta tehtiin viimeinen Pohjoisen liiton, sekä brittien ja yhdysvaltojen erikoisjoukkojen rynnäkkö. Vankilan tallin kellari sytytettiin tuleen öljyllä ja lopulta se täytettiin kylmällä vedellä.. Viimeiset vankilan kapinoitsijat antautuivat lopulta 1. joulukuuta. Taistelun jälkeen jälleenvangittiin 86 henkilöä, heidän joukossaan esimerkiksi yhdysvaltalainen jihadisti John Walker Lindh.
Seuraukset

Pohjoisen liitto oli menettänyt taistelun aikana noin 40–50 taistelijaa kaatuneena. Johnny Spann oli ainut kaatunut yhdysvaltalainen. Vankeja kuoli eri arvioiden mukaan 200–500. Monet heistä olivat Afganistanin ulkomaalaisia taistelijoita. Taistelu herätti pian arvostelua. Esimerkiksi Amnesty International kyseenalaisti voimankäytön suhteellisuuden ja vaati tapauksen tutkintaa. Yhdysvallat ja Yhdistynyt kuningaskunta kieltäytyivät tutkinnasta todeten toiminnan olleen kansainvälisten lakien mukaista.
Monet vankilan vangit päätyivät Kuubassa sijaitsevalle Yhdysvaltain Guantanamo Bayn tukikohdan Camp X-Rayn vankileirille. Yhdysvaltalainen John Walker Lindh sai myöhemmin oikeudessa 20 vuoden vankeustuomion.
Johnny Spannin muistomerkki Qala-e Jangissa.
Päiviö Kangas

Päiviö Kangas alustamassa Kankaan sukukokouksessa Härmässä 31.7.2016
Päiviö Kangas (sukunimi vuoteen 1941 Pölkky; s. 2. marraskuuta 1927 Kauhava) on suomalainen opettaja, säveltäjä, kuoronjohtaja ja eräkirjailija.
Kangas kävi seitsemän luokkaa oppikoulua Kauhavan keskikoulussa ja lukiossa. Hän valmistui kansakoulun opettajaksi Raahen seminaarista 1958. Kangas on työskennellyt kansakoulun opettajana Jalasjärvellä 1950–1953, Ilmajoella 1957–1958, Toijalassa 1958–1973 sekä peruskoulun luokanopettajana Porissa. Tasavallan presidentti myönsi Kankaalle arvonimen director musices vuonna 1982. Hän on asunut Turussa vuodesta 2001.
Kangas aloitti kirjoittamisen voitettuaan palkinnon opettajainvalmistuslaitoksessa järjestetyssä kirjoituskilpailussa. Hänen artikkeleitaan ja novelleitaan on julkaistu Metsästys ja Kalastus -lehdessä sekä Eränkävijä-lehdessä vuodesta 1958 alkaen. Kangas on kirjoittanut myös kolumneja Satakunnan Kansaan, Aamulehteen ja Kaarina-lehteen.
Teoksia

Virroilta ja karikiviltä : kalatarinoita.   Gummerus 1975
Tuiskumetsot : erätarinoita korpimailta.   Gummerus 1977
Kalassa koko vuosi, novelleja.   Gummerus 1980
Jäiden vangit : kolme erällistä novellia.   Otava 1992
Kalastusta ja kuvia mereltä : dokumentteja ammattikalastajan työstä sekä novelleja, tekijän ottamat valokuvat.   Karisto 1997
Matkalla matkain päähän : runoja ja aforiimejä.   Omakustanne 1999
Haltiahalli, radiokuunnelma.  2004
Kahden kylän kauppias, romaani.   Karisto 2005
Inkeriläinen, radiokuunnelma.  2005
Kalavetten vietävänä.  Otava, 28 novellia 2012
Tapiolan vainiolla.  Otava, 22 novellia 2015
Aiheesta muualla

Päiviö Kangas Kirjasampo.fi:ssä
Qalyub

| Qalyub |
| --- | --- |
 Qalyub
 Koordinaatit: 30°10′44″N, 31°12′25″E 
Valtio:  Egypti
kuvernementti:  Al-Qalyubiyya
Väkiluku (2006):  107 303
Infobox OKVirheellinen NIMI-arvo: 
Qalyub (arab. قليوب‎, Qalyūb) on kaupunki Egyptin Qalyubiyyan maakunnassa Kairon pohjoispuolella. Kaupunki oli 1800-luvun loppupuoliskolle saakka Qalyubiyyan hallinnollinen keskus.
Maantiede

Qalyub sijaitsee Egyptin al-Qalyubiyyan maakunnassa Ala-Egyptin alueella noin 15 kilometriä Kairosta pohjoiseen Niilin itäpuolella. Se on oman piirikuntansa (markaz) hallinnollinen keskus.
Qalyubin kautta kulkee rautatie Kairosta Aleksandriaan. Kaupungin varsinainen keskusta on noin kilometrin rautatieaseman länsipuolella. Rautatien haara kulkee kohti Zagazigia. Kaupungista on yhteys myös Kairon ja Aleksandrian väliselle moottoritielle. Kaupungissa on kuusi moskeijaa. Kaupungin niin sanottu suurmoskeija Džami al-Zaynabi on peräisin 1100-luvulta.
Historia

Kaupungin nykyinen nimi Qalyub on johdettu kreikankielisestä nimestä Kalliope (Καλλιοπε). Muutaman kilometrin päässä kaakossa sijaitsee muinainen Heliopolis. Muinaisen kaupungin raunioita käytettiin ilmeisesti Qalyubin kaupungin rakennusten rakennusmateriaalina. Johannes Nikiulainen mainitsee paikan kirjoittamassaan kronikassa Egyptin muslimivalloituksen yhteydessä. Johanneksen mukaan Amr Ibn al-As ylitti paikalla olleen kanavan rakennuttamalla sillan ja sai näin vallattua alueen muut kaupungit.
Kaupunki kärsi huomattavasti Egyptin mamelukkien kausilla esimerkiksi verotuksen ja ryöstelyjen kautta. Koska Qalyub sijaitsi lähellä pääkaupunkia, siihen vaikuttivat usein myös maan sisäiset levottomuudet. 1400-luvun alussa sen kuvailtiin olevan osittain raunioina. Toisaalta se oli kauttakulkupaikka esimerkiksi Kairoon matkustaville lähetystöille. Sen kautta saapui esimerkiksi osmanien lähettiläitä. Arabit hävittivät kaupunkia Egyptin viimeisen itsenäisen mamelukkisulttaanin Tumanbein ja osmanisulttaani Selim I:n sodan aikana.
Kaupungin myöhempään kehitykseen vaikuttivat etenkin al-Šawarabi-suvun jäsenet. Suku sai lähiseudulta huomattavia maaomaisuuksia ja sen jäsenet rakennuttivat esimerkiksi moskeijan ja seraljin kaupunkiin. He myös hoitivat al-Qalyubiyyan maakunnan kuvernöörien (šhaik al-arab) virkaa. Muhammad Ali rakennutti Qalyubiin puuvillatehtaan, sekä armeijan tukikohdan. Qalyub oli Qalyubiyyan hallinnollinen keskus vuoteen 1871 saakka, jolloin khediivi Ismail siirrätytti keskuksen nykyiseen Banhaan. Vuonna 2006 51 henkilöä kuoli Qalyubissa junien yhteentörmäyksessä.
Väestö

Qalyubin asukasluku oli vuonna 2006 yhteensä 107 303. Sen asukkaat ovat pääasiassa muslimeja.
Ricardo Montalbán

Ricardo Montalbán Fiesta-elokuvan trailerissa.
Ricardo Gonzalo Pedro Montalbán Merino (25. marraskuuta 1920 – 14. tammikuuta 2009) oli amerikkalaistunut meksikolainen näyttelijä. Hän esitti Mr. Roarkea sarjassa Seikkailujen saari (1978–1984) ja Khan Noonien Singhiä elokuvassa Star Trek II: Khanin viha (1982) sekä alkuperäisen Star Trek -televisiosarjan jaksossa ”Avaruuden kylvöä” (”Space Seed”). Televisiossa hän esiintyi sarjassa Columbo vuonna 1976.
Montalbán syntyi Méxicossa Jennaro Montalbán ja Ricarda Merinon poikana. Hänellä on veli Carlos ja sisko Carmen. Hän oli uskovainen katolilainen ja ilmoitti uskon yhdeksi keskeisistä arvoista elämässään. Hänet palkittiin Emmy-palkinnolla vuonna 1978.
Montalbánilla oli lukuisia keskeisiä elokuvarooleja. Hän esiintyi myös musikaalissa Jamaica (1957–1959), josta oli ehdolla Tony-palkinnon saajaksi 1958. Hänet muistetaan lisäksi Chrysler Cordoban mainoksista 1970-luvun lopulta. Hänellä on tähti Hollywood Walk of Famella.
Montalbán oli 26. lokakuuta 1944 alkaen naimisissa Georgiana Youngin kanssa. Pariskunta sai yhdessä neljä lasta. Näyttelijä joutui käyttämään pyörätuolia vuodesta 1993, mutta vanhoilla päivilläänkin hän toimi ääninäyttelijänä sarjoissa Bittipää (1995–1997) ja Kim Possible (vuodesta 2002).
Montalbán kuoli 14. tammikuuta 2009 88-vuotiaana Los Angelesissa, Kaliforniassa.
Aiheesta muualla

Ricardo Montalbánin muistokirjoitus Helsingin Sanomissa (Arkistoitu – Internet Archive)
Redneck Rampage

| Redneck Rampage |
| --- | --- |
Kehittäjä:  Xatrix Entertainment (Windows) Logicware, Inc. (Mac OS)
Julkaisija:  Interplay (Windows) Logicware, Inc. (Mac OS)
Jakelija:  Steam ja GOG.com
Säveltäjä:  Mojo Nixon
Pelimoottori:  Build
Julkaistu:  MS-DOS NA 30. huhtikuuta 1997 EU 1997  Mac OS NA 1999
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Alusta:  MS-DOS, Mac OS
Jakelumuoto:  CD-ROM, digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK : 
Redneck Rampage on Xatrix Entertainmentin kehittämä ja Interplay Entertainmentin julkaisema ensimmäisen persoonan ammuntapeli. Peli julkaistiin MS-DOS:lle vuonna 1997 ja Mac OS:lle vuonna 1999.
Redneck Rampagesta ja löytyy yhtäläisyyksiä Duke Nukem 3D -peliin: Molemmat käyttävät Build-pelimoottoria, grafiikka on lähes samanlainen ja vihollisilla lähes samat aseet: Esimerkiksi ”Pig Copilla” ja lihavalla maanviljelijällä on aseena haulikko.
Punarousku

| Punarousku |
| --- | --- |

Tieteellinen luokittelu
Domeeni::  Aitotumalliset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Russulales
Heimo::  Haperot ja rouskut Russulaceae
Suku::  Rouskut Lactarius
Laji::  lilacinus
Kaksiosainen nimi
 Lactarius lilacinus  Fr. 
 Euroopan maat, joissa lajia tavataan.
Katso myös
   Punarousku Wikispeciesissä   Punarousku Commonsissa 
Infobox OKNimi-testi OK: 
Punarousku (Lactarius lilacinus) on rouskujen sukuun kuuluva sienilaji. Se on hyvin syötäväksi kelpaava miedon makuinen sieni, eikä se tarvitse esikäsittelyä.
Ulkonäkö

Lakki on muodoltaan laakeneva ja vanhemmiten suppilomainen. Leveydeltään se on 2–6 senttimetriä ja väriltään ruusunpunainen tai punavioletti. Jalka on samanvärinen kuin lakki ja 2–6 senttimetriä pitkä. Heltat ovat melko harvat ja kellanvalkoiset. Malto on väriltään kellertävää, ja maitiaisneste on valkoista. Sienen haju on hieman hedelmäinen.
Punarousku muistuttaa suomurouskua. Punarouskun lakki on kuitenkin suomuton ja tasavärisempi.
Elinympäristö

Punarouskua esiintyy lehdoissa ja rantalepikoissa. Se on lepän juurisieni. Suomessa sitä tavataan yleisenä Oulun korkeudelle saakka. Kasvuaika on elokuusta lokakuuhun. Laji on luokiteltu Suomessa elinvoimaiseksi.
Aiheesta muualla

Laji.fi: punarousku (Lactarius lilacinus)
UniProt, Taxonomy: Lactarius lilacinus (englanniksi)
Nokia Lumia 610

| Nokia Lumia 610 |
| --- | --- |
 Musta Lumia 610
Valmistaja:  Nokia
Julkaistu:  helmikuu 2012
Käyttöverkot:  GSM 850/90/1800/1900, WCDMA 850/900/1900/2100
Mitat:  119 × 62 × 12 mm
Paino:  132 g
Näyttö:  3,7" (94 mm) kapasitiivinen nestekidekosketusnäyttö
Näytön kuvatarkkuus:  800 × 480
Värien lukumäärä:  16 miljoonaa
Suoritin:  Qualcomm Snapdragon S1 800 MHz
Muisti:  8 Gt sisäistä muistia, RAM-muistia 256 megatavua
Kamera:  5 megapikseliä LED-salamalla, kasvojentunnistuksella, automaattitarkennuksella ja VGA-videokuvauksella
Radio:  on
Musiikkisoitin:  on
Valmiusaika:  GSM 670 h, WCDMA 720 h
Puheaika:  GSM 10,5 h, WCDMA 9,5 h
Käyttöjärjestelmä:  Windows Phone 7.8
Tiedonsiirto:  GPRS, EDGE, HSDPA, HSUPA, WLAN, Bluetooth 2.1
Liitännät:  MicroUSB 2.0 -liitäntä, 3,5 mm audioliitäntä
Muuta:  Nokian edullisin Windows Phone -käyttöjärjestelmällä toimiva puhelin
Infobox OKNimi-testi OK: 
Nokia Lumia 610 on matkapuhelinvalmistaja Nokian valmistama kosketusnäytöllinen älypuhelin, joka toimii Windows Phone -käyttöjärjestelmällä. Nokia Lumia 610 on suunnattu erityisesti nuorille, ja se on halvin Nokian Lumia-puhelimista. Suomessa puhelimen myynti alkoi 18. toukokuuta 2012.  Nokia Lumia 610 esiteltiin helmikuussa 2012 Mobile World Congress -tapahtumassa Barcelonassa.
Helmikuussa 2013 Nokia ilmoitti blogissaan, että Windows Phone 7.5 -ohjelmisto päivittyi Windows Phone 7.8:aan. Päivitykset tulivat automaattisesti helmikuun 2013 aikana, mutta ne voidaan tehdä myös manuaalisesti.
Tietoja > Mitat

Pituus × leveys × paksuus: 119 × 62 × 12 mm
Paino: 132 grammaa
Tietoja > Käyttöverkot

GSM/EDGE 850/900/1800/1900 MHz
WCDMA 850/900/1900/2100 MHz
Tietoja > Näyttö

Halkaisija: 3,7 tuumaa (94 mm)
VWGA-resoluutio (800 × 480)
16 miljoonaa väriä
Suojaava Corning Gorilla -lasi
Tekniikat: LCD, TFT, kapasitiivinen kosketusnäyttö
Tietoja > Muisti

Sisäistä muistia 8 gigatavua
RAM-muistia 256 megatavua
Tietoja > Paikannus

A-GPS-paikannus
Nokia Kartat
Nokia Navigointi
Bing Kartat
Tietoja > Tiedonsiirto

GPRS luokka 10
EDGE luokka 10
HSDPA Cat7 (enimmäisnopeus 7,2 Mbps)
HSUPA (enimmäisnopeus 5,76 Mbps)
WLAN IEEE 802.11 b/g/n
MicroUSB 2.0 High Speed -liitäntä (tiedonsiirto ja lataus)
Bluetooth 2.1 +EDR
Tietoja > Ääniominaisuudet

Tuetut audioformaatit: MP3, AAC+, AAC, eAAC+, WMA, EFR, AMR-NB ja AMR-WB
3,5 mm Nokia AHJ -liitäntä
Tietoja > Kamera

5 megapikseliä (2 592 × 1 944)
Valokuvaus
Automaattitarkennus
LED-salama
Kasvojentunnistus
Kuvanvakaus
Videokuvaus
Resoluutio: 640 × 480
30 kuvaa sekunnissa
Tallennusformaatti: MPEG4
Tietoja > Virranhallinta

Puheaika GSM: 10,5 tuntia
Puheaika WCDMA: 9,5 tuntia
Valmiusaika GSM: 670 tuntia
Valmiusaika WCDMA: 720 tuntia
1300 mAh BP-3L-akku
Tietoja > Laitteisto

Yksiytiminen Qualcomm Snapdragon S1 -prosessori
Kellotaajuus 800 MHz
Tietoja > Viestintä

Sähköposti
Tuki Nokia Mail-, Gmail-, Hotmail-, Yahoo Mail- ja Outlook Mobile -sähköpostitunnuksille
MMS
Tietoja > Selain

Internet Explorer 9
HTML5-tuki
Grafiikkakiihdytys
Tietoja > Muut sovellukset

Kalenteri, tehtävälista ja muistio
Microsoft Zune (tietojen synkronointisovellus)
Nokia Kartat
Bing Kartat
Office-sovellukset (PowerPoint, Excel, Word ja One Note)
Windows Phone Marketplace
Tietoja > Muuta

Tunnistimet:
Valoisuustunnistin
Kiihtyvyystunnistin
Värivaihtoehdot:
Syaani
Magenta
Musta
Valkoinen
Näppäimet:
Kotinäppäin
Hakunäppäin
Takaisin-näppäin
Lukitus-/virtanäppäin
Kameranäppäin
Äänenvoimakkuuden säätönäppäimet
Aiheesta muualla

Wikimedia Commonsissa on kuvia tai muita tiedostoja aiheesta .
Käyttöohjeet (Arkistoitu – Internet Archive)
Nokia Lumia 610 - Tuki ja Käyttöopas
Promised Land (Queensrÿchen albumi)

| Promised Land Queensrÿche |
| --- | --- | --- |

Studioalbumin tiedot
 Äänitetty : 1994
 Julkaistu: 18. lokakuuta 1994
 Tuottaja(t): Queensrÿche, James Barton
 Tyylilaji: progressiivinen metalli
 Kesto: 48.26
 Levy-yhtiö: EMI
Queensrÿchen muut julkaisut
| Operation: Livecrime 1991 | Promised Land 1994 | Hear in the Now Frontier 1997 |
Promised Land on yhdysvaltalaisen metalliyhtye Queensrÿchen vuonna 1994 ilmestynyt viides studioalbumi. Albumi sijoittui Billboard 200 -listalla kolmanneksi, joka on yhtyeen korkein listasijoitus, ja myi Yhdysvalloissa platinaa (1 000 000).
Promised Landista ilmestyi vuonna 1996 myös CD-ROM-versio, joka sisälsi muun muassa dokumentin sekä pelin.